Csábító virágok

Ide gyere! cikk elolvasása után

**A jelzések az élővilágban** példák keresése párokban a neten.

<http://www.jelek.hu/index.php?cid=302>

A fogalmak pontosításáért jelek keresése a környezetünkben net segítségével.

A természetben megtalálható jelek *érzékszervekkel felfogható*, idegrendszerrel *észlelhető*, feldolgozható *jelenségek*. Ezek a jelek mindig valamilyen információt juttatnak el hozzánk a környezet állapotáról, változásairól, jellemzőiről. A jelek teszik lehetővé a környezeti viszonyokhoz való alkalmazkodást is. Természeti jel lehet egy virág illata, egy növény vagy állat formája, színe, tapintása, íze, egy állat vagy ember mozgása, gesztusa, hangja. Ezek a jelek egyértelműen azonosíthatóak és érthetőek számunkra, és a többi élőlény számára is. Az ember már ősidőktől fogva a természet jeleiből igazodott el, vont le következtetéseket, tanulta meg a fennmaradáshoz szükséges alapvető jelzéseket.

Az élőlények kép, hang, tapintás, illat és íz felismerési képességekkel rendelkeznek. A természeti jelek és jelentéstartalmaik állandóak, míg az emberek közti kommunikációban használatos jelrendszer folyamatos változáson megy át, követi a technikai változásokat. A mindennapi kommunikációban rendkívüli szerepet kapnak a természeti jelek, hiszen az emberen kívül az állat- és növényvilág tagjai nem rendelkeznek fejlett hangképző szervvel, így nem tudják szóban, beszélt nyelv segítségével kifejezni magukat. A természeti jelek által közvetített információ segítségével azonban megérthetjük a mondanivalójukat.

**Növények jelzései**

A növények, bár nem tudatos lények, mégis bocsátanak ki olyan jelzéseket, amelyek valamilyen információtartalommal bírnak. A növényvilágban a legismertebb jelzés a virágok illata. A növényeknél az illat „hívó szót” jelent a rovarok számára, hogy a virágport össze lehet gyűjteni belőle. Ugyanakkor más, például kérődző állatok számára ugyanez az illat azt jelzi, hogy „ehetetlen”, és otthagyja a virágot. A növények, gyümölcsök színváltozásából tudjuk meg, mikor érett, fogyasztható a termés.

Ugyanígy tapintható jelként fogható fel a rózsa tövise, amivel távol tartja magától a támadókat. Természeti jelek, azon belül növényvilág által létrejött jelek lehetnek: különböző illatok, színek, formák, ízek, tapintható jelek. A növények jelzései nem tartalmaznak változatos információkat, de környezetünkben folyamatosan körbevesznek bennünket.<https://hu.wikipedia.org/wiki/Mimikri>

Drámajáték a téma lezárásaként.

Fejtsd meg, mit akarok közölni!

Szomjas vagyok…

Sokat ittam…..

Melegem van….

Fáradt vagyok…